C 60/42
MT
Il-Ġurnal Uffiċjali tal-Unjoni Ewropea
17.2.2023
— Id-département ta’ Gard: Aiguèze, Bagnols-sur-Cèze, Castillon-du-Gard, Cavillargues, Chusclan, Codolet, Comps, Cornillon, Domazan, Estézargues, Fournès, Gaujac, Laudun, Montfrin, Orsan, Pont-Saint-Esprit, Pujaut, Rochefort-du-Gard, Sabran, Saint-Alexandre, Saint-Etienne-des-Sorts, Saint-Gervais, Saint-Hilaire-d’Ozilhan, Saint-Marcel-de-Careiret, Saint-Michel-d’Euzet, Saint-Nazaire, Saint-Pons-la-Calm, Saint-Victor-la-Coste, Sauveterre, Saze, Tresques, Valliguières, Vénéjan; — Id-département ta’ Vaucluse: Beaumes-de-Venise, Bédarrides, Bollène, Buisson, Cairanne, Camaret-sur-Aigues, Caumont-sur-Durance, Châteauneuf-de-Gadagne, Courthézon, Faucon, Grillon, Jonquières, La Roque-Alric, Lafare, Lagarde-Paréol, Mondragon, Morières-lès-Avignon, Orange, Piolenc, Puyméras, Rasteau, Richerenches, Roaix, Sablet, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Saint-Saturninlès-Avignon, Sainte-Cécile-les-Vignes, Séguret, Sérignan-du-Comtat, Sorgues, Suzette, Travaillan, Uchaux, Vaisonla-Romaine, Valréas, Vedène, Villedieu, Violès, Visan.
7.
Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed Clairette B Grenache N Grenache Blanc B Marsanne B Roussanne B Viognier B
8.
Deskrizzjoni tar-rabta/rabtiet Iż-żona ġeografika tinsab bejn Montélimar u Avignon, f’erba’ départements fil-parti tan-Nofsinhar tal-wied tar-Rhône.
Ix-xmara Rhône tgħaddi direttament miż-żona, u tipprovdi rabta essenzjali mad-dinja ta’ barra.
Matul l-era Terzjarja, il-wied tar-Rhône kien “fjord” Mediterranju li kien jasal sa Vjenna.
Meta l-baħar tbaxxa, matul l-era Kwaternarja, il-pajsaġġ kiseb il-karatteristiċi attwali tiegħu permezz tal-effett tal-erożjoni (xita, irjieħ, erożjoni fluvjali).
B’riżultat ta’ dan, il-pajsaġġ huwa ddominat minn inklinazzjonijiet u għelieqi mtarrġin.
It-tipi ta’ ħamrija jvarjaw ħafna u jinkludu għelieqi mtarrġin max-xmara, lom u ġebel tal-ġir artab kif ukoll ħamrija maħluqa millerożjoni (lom, ramel, ġebel ramli jew melassa).
Il-klima fil-wied tan-Nofsinhar tar-Rhône hija waħda Mediterranja, bi sjuf sħan u xotti u ammont baxx ta’ xita matul is-sena.
Ix-xita tagħmel l-iktar fil-ħarifa u tard fix-xitwa.
Il-klima hija influwenzata ħafna wkoll mill-Mistral, riħ mitTramuntana li huwa xott u spiss qawwi ħafna.
Il-Mistral jonfoħ għal medja ta’ 120 jum fis-sena, itajjar is-sħab u jiżgura ħafna xemx.
Il-muntanji u l-għoljiet madwar il-wied joħolqu effett ta’ kuritur li jsaħħaħ il-veloċitajiet tar-riħ (l-effett Venturi tal-kuritur tar-Rhône).
Il-vinji tal-wied tar-Rhône beda jkollhom suċċess partikolari matul is-seklu 18, u fl-aħħar tas-seklu 18 u fis-seklu 19 il-vitikultura espandiet tul ix-xatt tax-xellug tax-xmara.
Fl-1864, Napuljun III ikkummissjona lil Jules Guyot, agronomista, biex jikteb rapport dwar l-istat u l-futur tal-vinji Franċiżi.
Guyot uża t-terminu “Côtes du Rhône” (filplural) biex jiddeskrivi l-vinji li jestendu minn Saint-Gilles sa Tournon billi jgħaddu minn Beaucaire.
Il-viċinanza tarRhône kienet tfisser li l-inbejjed kellhom aċċess tajjeb għas-swieq.
Il-vitikultura saret sors maġġuri ta’ introjtu.
Din il-pożizzjoni b’saħħitha wasslet għar-rikonoxximent tal-Côtes du Rhône bħala denominazzjoni ta’ oriġini rreġistrata mill-1937.
Wara dan, il-produtturi esprimew ix-xewqa li jkunu jistgħu jippromwovu l-aħjar inbejjed tagħhom bl-użu ta’ ismijiet ġeografiċi speċifiċi.
Dan wassal għar-rikonoxximent, fl-1966, tal-possibbiltà li d-denominazzjoni ta’ oriġini Côtes du Rhône tingħaqad mal-ismijiet ta’ għadd ta’ muniċipalitajiet biex tiġi speċifikata l-oriġini tal-għeneb, li jirrifletti r-reputazzjoni li kienu kisbu l-inbejjed.
Imbagħad, fl-1967, ġiet rikonoxxuta d-denominazzjoni ta’ oriġini rreġistrata Côtes du Rhône Villages.
Dawn l-isforzi biex il-produzzjoni tiġi organizzata fi struttura forma ta’ “piramida” ħeġġew ir-rikonoxximent ta’ unitajiet ġeografiċi oħra biex jikkomplementaw id-denominazzjoni ta’ oriġini rreġistrata Côtes du Rhône Villages.